

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

Dunajska 58, 1000 Ljubljana

T: 01 420 44 88

F: 01 420 44 83

E: gp.irsop@gov.si

www.iop.gov.si

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI**

**ONESNAŽEVANJE OKOLJA VEČJEGA OBSEGA**

**Zavezanec:**

KEMIS d.o.o., Pot na Tojnice 42, 1360 Vrhnika

**Naprava / lokacija:**

naprava na zemljišču parc. št. 2718/25 in 2718/26 K.O. 2002 Vrhnika, v kateri se izvaja dejavnost

predelave ali odstranjevanja odpadkov po postopkih D9, D13, R2, R12 in R13

**Datum pregleda:**

21.8.2019

**Okoljevarstveno dovoljenje (OVD) številka:**

Opravljen je bil nadzor na podlagi veljavnega okoljevarstvenega dovoljenja (v nadaljevanju OVD)

številka 35407-62/2011-23 z dne 7.6.2013, spremenjenega z odločbo št. 35406-52/2015-10, z dne

15.2.2016 in odločbo št. 35407-8/2015-8, z dne 27.10.2016 v povezavi z izdano odločbo gradbene

inšpekcije, s katero je bila med drugim odrejena prepoved uporabe po požaru saniranih objektov

naprave KEMIS d.o.o. Upravljavec je to inšpekcijo z e- pošto z dne 8.8.2019 obvestil, da odpadkov

na napravo od tega dne dalje ne prevzemajo več in da naprava obratuje v obsegu, da bodo

trenutno skladiščene odpadke na podlagi OVD pripravili za nadaljnjo obdelavo.

**Usklajenost z OVD:**

Ob inšpekcijskem nadzoru je bilo na podlagi ogleda in predloženih evidenc ugotovljeno, da naprava

obratuje v omejenem obsegu, in sicer zagotavljajo obdelavo le za odpadke, ki so bili na zalogi že

pred prejemom odločbe gradbene inšpekcije. Od prejema odločbe kot zbiralec prevzemajo le

odpadke, ki jih lahko odpremijo v nadaljnje ravnanje z lokacije povzročitelja odpadkov in odpadkov

na lokacijo naprave na Vrhniki ne prevzemajo več. Odpadke prevzete na zbiralca oddajajo

prevzemnikom v Sloveniji (z evidenčnim listom), pa tudi v tujino (z dokumentacijo po Uredbi

1013/2006 – soglasja, priloga VII).

Na podlagi vpogleda v predloženo evidenco ravnanja z odpadki je bilo ugotovljeno, da zavezanec z

evidenčnimi listi izkazuje, da je v času po 8.8.2019 prevzemal odpadke le od povzročiteljev, za

katere je odpremo v nadaljnje ravnanje zagotovil z lokacije povzročitelja. Pri ogledu območja

naprave je ugotovljeno, da so odpadki skladiščeni ločeno po vrstah odpadkov. Embalažne posode

za odpadke so označene z nazivom, številko odpadka. Nevarni odpadki so skladiščeni v

embalažnih posodah označenih z napisom »nevarni odpadek«. Ugotovljeno je, da se odpadki

skladiščijo na območju naprave, v prekritih oz. zaprtih prostorih. V šotorih je skladiščena oprema in

čista prazna embalaža za nadaljnjo uporabo.

Na dan inšpekcijskega ogleda je upravljavec poleg predhodnega skladiščenja izvajal sortiranje sijalk, fizikalno obdelavo (omakanje) prahov (N14), obratovala je čistilna naprava za zrak. Na dan

inšpekcijskega nadzora, so bile skladno s pridobljenimi soglasji, odpremljene tri pošiljke odpadkov.

V okviru opravljenega nadzora ni bilo ugotovljenih nepravilnosti, zato ni bilo razloga za izrek

inšpekcijskega ukrepa. Postopek je bil na podlagi 28. člena Zakona o inšpekcijskem postopku

ustavljen.

**Zaključki / naslednje aktivnosti:**

Naslednji redni inšpekcijski pregled je predviden v skladu s planom dela Inšpekcije za okolje in

naravo.